149. löggjafarþing 2018–2019.

Þingskjal 456 — 370. mál.

Fyrirspurn

til sjávarútvegs- og landbúnaðarráðherra um kostnað
vegna banns við innflutningi á fersku kjöti.

Frá Jóni Steindóri Valdimarssyni.

1.	Hver er kostnaður ríkisins af málaferlum vegna synjana á heimildum til innflutnings á fersku kjöti, fyrir innlendum og alþjóðlegum dómstólum, að málskostnaði og skaðabót
um meðtöldum?

2.	Hvert er áætlað verðmæti þeirra kjötvara sem heimildar til innflutnings á hefur verið synjað eftir komu þess til landsins, þrátt fyrir að kröfur um dýraheilbrigðiseftirlit á sendingarstað hafi verið uppfylltar og í andstöðu við niðurstöður Hæstaréttar 11. október 2018 í máli nr. 154/2017?

3.	Hvernig brást ríkisstjórnin við niðurstöðu EFTA-dómstólsins 14. nóvember 2017 í samningsbrotamálum E-2/17 og E-3/17 sem höfðuð voru af eftirlitsstofnun EFTA?

4.	Hvaða rök standa að baki bið eftir frumvarpi til breytinga á lögum nr. 25/1993, um dýra
sjúkdóma og varnir gegn þeim, til að samræma þau þjóðréttarlegum skuldbindingum ríkisins, sbr. framangreindan dóm Hæstaréttar?

Skriflegt svar óskast.